पाएं अपने शहर की ताज़ा ख़बरें और फ्री ई-पेपरडाउनलोड करें
5 मई से शुरू होने जा रहे 18 से 45 वर्ष तक के युवाओं को पहले दिन केवल 100 लोगों को ही वैक्सीन लगाई जाएगी। जिन्होंने 1 मई के लिए रजिस्ट्रेशन कराया था, उन्हीं में से 100 लोगों की लिस्ट जारी होगी। इस लिस्ट के हिसाब से उन्हें फिर से ओटीपी लेकर रजिस्ट्रेशन करना होगा।
जिला टीकाकरण अधिकारी डॉ. एडी विंचुरकर ने बताया, अभी 18 से 45 वर्ष के टीकाकरण के लिए केवल 1500 वैक्सीन के डोज जिले को मिले हैं। इसी आधार पर 7 दिन का सेशन बनाए गए हैं। अभी जिला मुख्यालय पर केवल एक जगह मानस भवन में टीकाकरण किया जाएगा। आगे जो वैक्सीन मिलेगी, उसके हिसाब से आगामी रूपरेखा तैयार की जाएगी। आज स्वास्थ्य विभाग की हुई वीडियो कॉन्फ्रेंसिंग में ये निर्देश दिए गए हैं।
इस तरह होगा टीकाकरण
जिला टीकाकरण अधिकारी के अनुसार 4 और 6 मई को डॉ. सेशन किए जाएंगे। इनमें 100-100 नागरिकों को टीका लगाया जाएगा। इसके बाद 8 और 10 मई को सेशन लगेंगे। इन दिनों में 200-200 लोगों का टीकाकरण होगा। इसके बाद 12, 13 और 15 मई को सेशन होगा। इसमें प्रत्येक दिन 300 लोगों का वैक्सीनेशन किया जाएगा। इस हिसाब से 5 से 15 मई तक सेशन तय किए गए हैं। इन सात दिनों में 1500 टीके लगाए जाएंगे।
रजिस्ट्रेशन पुनः खुलेगा
गौरतलब है, 1 मई के लिए 315 लोगों ने रजिस्ट्रेशन कराया था। सबसे पहले इन्हें ही वैक्सीन दी जाएगी। पहले से रजिस्टर्ड इन लोगों को एक बार और ओटीपी प्राप्त करना होगा। यह पंजीयन कोविन एप पर ही होगा। इसके बाद आगामी दिनों के लिए पोर्टल फिर से शुरू होगा, जिसमें उसी प्रक्रिया के तहत नागरिक पंजीयन करा सकेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn